La klubo **Montpellier HSC** aŭ plennome **Montpellier Hérault Sport Club** estas futbalklubo el la urbo Montpellier en la departemento Hérault de suda Francio.

Historio
--------

Dosiero:1919 SOM.jpgteamo de "Stade Olympique Montpelliérain" en 1919
La klubo fondiĝis en 1919 je la nomo *Stade Olympique Montpelliérain* - do "olimpia stadiono de Montpellier". Tiun trug la klubo havis ĝis la jaro 1926, poste ree inter la jaroj 1937 kaj 1941, kaj triafoje inter la jaroj 1945 kaj 1969. Intertempe ĝi nomiĝis *Sports Olympiques Montpelliérains* kaj *US Olympique de Montpellier*. En 1969 la klubo malfondiĝis. La sekva refondo nomiĝis *Montpellier-Littoral FC*, ekde la jaro 1974 per fuzio *Montpellier La Paillade SC*; ekde la jaro 1989 la klubo havas sian nunan nomon. La nuntempaj klubaj koloroj estas malhelbluo kaj oranĝkoloro; la unua vira teamo de la klubo havas siajn hejmajn matĉojn en la stadiono *Stade de la Mosson*, kiu havas kapaciton de 32 500 spektantoj.

  

En julio 2009 la eksa trejnisto de la franca junulara nacia teamo de futbalo, *René Girard*, transprenis la unuan viran teamon de la klubo, kiu tiam estis avancita al la unua francia ligo de futbalo. La teamo en la sekva sezono 2009/2010 tre sukcesis kaj kvalifikiĝis por la Eŭropa Ligo de UEFA. En tiu eŭropa turniro la teamo tamen jam en la dua matĉo malvenkis kontraŭ la teamo de la hungara urbo Györ. Post kiam la kluba teamo en la sezono 2010/11 preskaŭ malavancis al la dua nacia ligo, ĝi en la sekva sezono 2011/12 ree tre sukcesis, fortigita je novaj teamanoj kiel *Olivier Giroud, Younès Belhanda* kaj *Mapou Yanga-Mbiwa*. Dekomence ĝi konkuris pri la pinta pozicio, plejparte duele kun la teamo de la klubo *Paris SG*. Ekde la 29-a matĉa tago de la sezono la sudfrancia teamo havis la gvidan pozicion kaj tenis ĝin ĝis la sezonofino - sekve ĝi gajnis la unuan titoolon de francia ĉampioneco en la kluba historio.

Kluba prezidanto jam ekde la jaro 1974 estas *Louis Nicollin*, kies entrepreno posedas la klubon. La trejnisto laŭ la stato de somero 2012 daŭre estas *René Girard*.

### Aparteno al la unua respektive dua naciaj ligoj

En la unua nacia ligo de futbalo, france tradicie nomita *Division 1*, ekde 2002 renomata *Ligue 1*, kiu klubo konkuris en la periodoj 1932 - 1935, 1939 - 1943, 1944/45, 1946 - 1950, 1952/53, 1961 - 1963, 1981/82, 1987 - 2000, 2001 - 2004 kaj ree konkuras ekde la jaro 2009.

teamo de la sezono 2011/12
--------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| n-ro | pozicio | lando | futbalisto
 |
| --- | --- | --- | --- |
| **1** | golisto | Francio | Laurent Pionnier 
 |
| **2** | defendo | Francio | Garry Bocaly 
 |
| **3** | defendo | Francio | Mapou Yanga-Mbiwa 
 |
| **4** | defendo | Brazilo | Vitorino Hilton 
 |
| **5** | defendo | Kameruno | Henri Bedimo 
 |
| **6** | mezo | Francio | Joris Marveaŭ 
 |
| **7** | atako | Niĝerio | John Utaka 
 |
| **9** | atako | Turkio | Hasan Kabze 
 |
| **10** | mezo | Maroko | Younès Belhanda 
 |
| **11** | mezo | Francio | Grégory Lacombe 
 |
| **12** | atako | Francio | Geoffrey Dernis 
 |
| **13** | mezo | Ĉilio | Marco Estrada 
 |
| **14** | mezo | Francio | Romain Pitau 
 |
| **15** | mezo | Francio | Jonathan Tinhan 
 |

 |  | 

| n-ro | pozicio | lando | futbalisto
 |
| --- | --- | --- | --- |
| **16** | golisto | Francio | Geoffrey Jourdren 
 |
| **17** | atako | Francio | Olivier Giroud 
 |
| **18** | atako | Francio | Karim Aït-Fana 
 |
| **19** | atako | Senegalo | Souleymane Camara 
 |
| **20** | mezo | Francio | Rémy Cabella 
 |
| **21** | defendo | Maroko | Abdelhamid El Kaoutari 
 |
| **22** | defendo | Francio | Benjamin Stambouli 
 |
| **23** | mezo | Tunizio | Jamel Saihi 
 |
| **24** | atako | Francio | Bangali-Fodé Koita 
 |
| **25** | defendo | Francio | Mathieu Deplagne 
 |
| **27** | defendo | Francio | Cyril Jeunechamp 
 |
| **30** | golisto | Francio | Jonathan Ligali 
 |
| **34** | defendo | Serbio | Nenad Džodić 
 |
| **40** | golisto | Francio | Baptiste Valette 
 |

 |

Sukcesoj
--------

* Ĉampionoj de la franca unua ligo: 2012
* Venko de la pokalo de Francio *(Coupe de France)*: 1929 plus 1990 (kaj dua pozicio 1931 plus 1994)
* Venko de la liga pokalo *(Coupe de la Ligue)*: 1992
* UEFA-Intertoto-pokalo: 1999

Konataj futbalistoj en la pasinteco
-----------------------------------

|  |  |  |
| --- | --- | --- |
| * Laurent Blanc
* Éric Cantona
* Júlio César Silva
* Dominique Colonna
* René Dedieu
 | * Xavier Gravelaine
* Joseph Kaucsar
* Patrice Loko
* Roger Milla
* Gérald Passi
 | * Ahmed Madouni
* Jacques Santini
* Sékou Touré
* Carlos Valderrama
* Jacques Vergnes
 |

* Kategorio Montpellier HSC en la Vikimedia Komunejo (Multrimedaj datumoj)

Eksteraj ligiloj
----------------

* oficiala kluba retejo (france)
* retejo de la komerca konzerno al kiu apartenas la klubo (same france)